एशिया कप से पहले फिटनेस टेस्ट होगा, पास हुए तो टीम में मिल सकती है जगह
Shreyas Iyer Injury Update; Team India Player Shreyas Iyer to Participate in October's ODI World Cup in India श्रेयस अय्यर अक्टूबर से भारत में होने वाला वनडे वर्ल्ड कप खेल सकते हैं। उन्होंने मंगलवार को बेंगलुरु की नेशनल क्रिकेट एकेडमी में नेट प्रैक्टिस की। नेट्स में बैटिंग का उनका वीडियो वायरल हो रहा है
श्रेयस अय्यर अक्टूबर से भारत में होने वाला वनडे वर्ल्ड कप खेल सकते हैं। उन्होंने मंगलवार को बेंगलुरु की नेशनल क्रिकेट एकेडमी में नेट प्रैक्टिस की। नेट्स में बैटिंग का उनका वीडियो वायरल हो रहा है। रिपोर्ट्स के अनुसार, अय्यर वर्ल्ड कप से पहले ही 100% फिट हो जाएंगे और टूर्नामेंट का हिस्सा भी बन सकते हैं।
एशिया कप से पहले भी अय्यर का फिटनेस टेस्ट होगा। अगर वे इस टेस्ट को भी पास कर लेते हैं तो वह इस चैंपियनशिप में भी खेल सकते हैं। एशिया कप 31 अगस्त से शुरू होगा।
ऑस्ट्रेलिया के खिलाफ टेस्ट में चोटिल हुए थे, IPL नहीं खेला
श्रेयस अय्यर इसी साल में मार्च में ऑस्ट्रेलिया के खिलाफ टेस्ट मैच में चोटिल हो गए थे। चोट के कारण वह टेस्ट मैच में भारत की ओर से दूसरी पारी में बैटिंग करने भी नहीं उतरे थे। अप्रैल में अय्यर ने लंदन में पीठ की सर्जरी कराई।
सर्जरी के कारण अय्यर ने IPL सीजन में कोलकाता (KKR) से एक भी मैच नहीं खेला और वर्ल्ड टेस्ट चैम्पियनशिप में भी भारत का हिस्सा नहीं हो सके। वह NCA में फिटनेस पर काम करते रहे और वेस्टइंडीज दौरे पर भी टीम का हिस्सा नहीं बन सके।
बुमराह की आयरलैंड के खिलाफ वापसी संभव
15 अप्रैल को तेज गेंदबाज जसप्रीत बुमराह की सर्जरी हुई, 28 जून को उन्होंने भी नेट्स में गेंदबाजी करनी शुरू कर दी थी। वह नेट प्रैक्टिस में तब हर दिन 7 ओवर गेंदबाजी कर रहे थे। रिपोर्ट्स में कहा गया था कि वह जुलाई में कुछ प्रैक्टिस मैच भी खेलेंगे। श्रेयस अय्यर की सर्जरी 21 अप्रैल को हुई थी और अब 11 जुलाई को उनके भी नेट प्रैक्टिस करने के विजुअल्स सामने आ गए।
रिपोर्ट्स के अनुसार, बुमराह आयरलैंड के खिलाफ टी-20 सीरीज से वापसी कर सकते हैं। भारत आयरलैंड के खिलाफ 18, 21 और 23 अगस्त को 3 टी-20 खेलेगा। बुमराह अगर फिट रहे तो उन्हें 31 अगस्त से शुरू होने वाले वनडे एशिया कप का हिस्सा भी बनाया जा सकता है।
अय्यर के आने से नंबर-4 की समस्या खत्म होगी 
श्रेयस अय्यर के फिट होने से भारत को नंबर-4 पर किसी और बैटर की तलाश नहीं करनी पड़ेगी। टीम इंडिया में युवराज सिंह और सुरेश रैना के बाद से इस पोजिशन पर कोई दमदार खिलाड़ी नहीं आया। यही समस्या टीम को 2015 और 2019 के वर्ल्ड कप में भी आई।
अय्यर ने 2019 के बाद से ही टीम इंडिया में जगह पक्की की और नंबर-4 पर बैटिंग कर इस पोजिशन को अपना बना लिया। 2019 वनडे वर्ल्ड कप के बाद उन्होंने इस पोजिशन पर 22 मैचों में 805 रन बनाए। उनसे ज्यादा रन इस पोजिशन पर कोई और भारतीय बैटर नहीं बना सका।
अगले ग्राफिक में देखिए 2019 के बाद से नंबर-4 पर अय्यर सहित अन्य भारतीय बैटर्स का प्रदर्शन...
भारत-कुवैत का फुटबॉल फाइनल भी देखने पहुंचे थे
श्रेयस अय्यर पिछले कई महीनों से बेंगलुरु में ही है। वह 4 जुलाई को भारत और कुवैत के बीच हुए SAFF फुटबॉल चैम्पियनशिप का फाइनल मुकाबला देखने भी पहुंचे थे। उन्होंने बेंगलुरु के ही कंतिरवा स्टेडियम में अपने दोस्तों के साथ बैठकर फाइनल मैच देखा था।
फाइनल मैच भारत ने पेनल्टी शूटआउट में 5-4 से जीता था। फुल टाइम और एक्स्ट्रा टाइम के बाद दोनों टीमें 1-1 गोल ही कर सकी थी, इसीलिए नतीजे के लिए पेनल्टी शूटआउट का सहारा लिया गया। पढ़ें पूरी खबर...
श्रेयस अय्यर अगर फिट हुए तो भारत के लिए वनडे वर्ल्ड कप भी खेल सकते हैं। पढ़ें वर्ल्ड कप का GK...
स्पोर्ट्स की ये खबरें भी पढ़ें...
क्रिकेट किंग था वेस्टइंडीज, 29 टेस्ट सीरीज तक हारा नहीं
लगातार गर्त में जा रही वेस्टइंडीज टीम की स्थिति हमेशा ऐसी नहीं रही थी। इस सदी में लगातार डिक्लाइन देखने वाली इस टीम ने पिछली सदी में करीब 20 साल तक क्रिकेट की दुनिया पर राज किया था। पूरी खबर पढ़ने के लिए यहां क्लिक करें...
कैरेबियाई टीम पर लगातार 9वीं सीरीज जीत का मौका, डेब्यू करेंगे यशस्वी जायसवाल
टीम इंडिया आज से वेस्टइंडीज के खिलाफ वर्ल्ड टेस्ट चैंपियनशिप 2023-25 में अपने अभियान का आगाज करेगी। दो टेस्ट की सीरीज का पहला मुकाबला आज शाम 7:30 बजे से खेला जाएगा। मुकाबले में युवा यशस्वी जायसवाल टेस्ट डेब्यू करेंगे। दोनों टीमें चार साल बाद टेस्ट में एक-दूसरे का सामना करेंगी। आखिरी बार दोनों टीमें साल 2019 में आमने-सामने हुई थीं। पूरी खबर पढ़ने के लिए यहां क्लिक करें...